Diari Oficial de la Generalitat Valenciana


Sumari del DOGV 7053, del 25-06-2013 (2013/6260)

Informació pública de la fusió per absorció de cooperatives.
------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6260


Organisme emissor
:   Credit València Caja Rural, COOP Crèd. V.

Tipus de document
:   Anunci

Informació pública de la fusió per absorció de cooperatives. [2013/6260]  
En compliment del que es disposa en l'article 75.2 de la Llei 8/2003, de 24 de març, de Cooperatives de la Comunitat Valenciana i en l'article 64.2 de la Llei 27/1999, de 16 de juliol, de Cooperatives, es fa públic per a general coneixement el següent:  
L'Assemblea General de socis de Crèdit Valencia Caixa Rural, Cooperativa de Crèdit Valenciana, degudament convocada dins del termini i en la forma escaient, ha aprovat conforme a la normativa i majories legalment exigides en la seua reunió del 6 de juny de 2013, la fusió per absorció de Crèdit Valencia Caixa Rural, Cooperativa de Crèdit Valenciana per Cajas Rurales Unidas, Societat Cooperativa de Crèdit, succeint l'absorbent a l'absorbida a títol universal en la totalitat dels drets i obligacions d'aquesta, en funció dels respectius balanços de fusió, utilitzant les dues entitats a tals efectes els corresponents al 31 de desembre de 2012, trobant-se tots dos balanços degudament auditats.  
  
L'esmentat acord de fusió ha sigut adoptat de conformitat amb el projecte de fusió dipositat en els registres mercantils d'Almeria i València, corresponents als domicilis socials de la cooperativa absorbent i de l'absorbida, respectivament. Aquest acord de fusió queda condicionat suspensivament: a) a la concessió de la preceptiva autorització administrativa que sobre la referida fusió ha d'emetre la Secretaria General del Tresor i Política Financera; b) a la concessió de la resta d'autoritzacions administratives derivades d'una fusió de cooperatives de crèdit que pogueren correspondre; c) a tots els altres tràmits que siguen preceptius conforme a la normativa legalment aplicable.  
  
Com a conseqüència d'aquesta fusió, els socis de la cooperativa absorbida rebran per cada aportació que posseïx en ella, 9 aportacions en el capital de l'absorbent, més un import de 51 euros en efectiu. Els efectes comptables de l'operació tindran lloc a partir del dia 1 de gener de 2013.  
Es fa constar expressament: a) el dret que tenen els socis i creditors d'obtenir el text íntegre de l'acord adoptat i del balanç de fusió; b) el dret d'oposició que correspon als creditors, en els termes i condicions establits en l'article 75.2.d de la Llei 8/2003, de 24 de març, de Cooperatives de la Comunitat Valenciana i en l'article 66 de la Llei 27/1999, de 16 de juliol, de Cooperatives; c) el dret dels socis de les cooperatives que es fusionen i que no hagen votat a favor a separar-se de la seua cooperativa en els termes i condicions prevists en l'article 73.5 de la Llei 8/2003, de 24 de març, de Cooperatives de la Comunitat Valenciana i en l'article 65 de la Llei 27/1999, de 16 de juliol, de Cooperatives.  
  
  
València, 6 de juny de 2013.- El president del Consell Rector de Crèdit Valencia Caixa Rural, Cooperativa de Crèdit Valenciana: Salvador Galduf Lapiedra.